laion/Wikipedia-Exotic huggingface dataset:
World (שיר)

World (בעברית: עולם) הוא השיר שייצג את אלבניה באירוויזיון 2017 שהתקיים בקייב, אוקראינה. השיר בוצע על ידי לינדיטה חלימי. השיר שנבחר ב-Festivali i Këngës 2016 שהוא הגמר הלאומי של אלבניה לאירוויזיון, נכתב על ידי גראלד ג'ארי והולחן על ידי קלודיאן צ'פוקו. השיר בוצע על ידי חלימי רביעי מתוך 18 שירים בחצי הגמר הראשון של האירוויזיון. השיר הגיע למקום הארבעה עשר בחצי הגמר הראשון ולא העפיל לגמר. מידע על היצירה "World" באתר מיוזיק בריינז מילות השיר "World" באתר Genius סרטון השיר "World" באתר יוטיוב מידע על השיר "World" באתר iTunes מידע על השיר "World" באתר ספוטיפיי Albania: Lindita wins Festivali i Këngës!, אתר האירוויזיון, 13 בדצמבר 2017 הערוץ הרשמי של האירוויזיון, Eurovision Song Contest 2017 - Semi-Final 1 - Official Recap, יוטיוב, 31 במרץ 2017
מועצה אזורית עמק הירדן

מועצה אזורית עמק הירדן היא מועצה אזורית בעמק הירדן. היא הוקמה בשנת 1949, לאחר שגוש היישובים באזור התקיים משנות ה־30, והיוותה דגם למועצות אזוריות שהוקמו לאחריה. בתחומי המועצה ישנם 22 יישובים, מתוכם 17 קיבוצים, 4 יישובים קהילתיים ומושב אחד. כמו כן נמצאת בתחומה המכללה האקדמית כנרת. ב־2021 המועצה פתחה בתהליך לשינוי שמה למען מיתוג מחודש, בדומה לשכנתה נוף הגליל ולמועצות שדות דן, עמק המעיינות. שטח המועצה סובב את הכנרת. גבולות המועצה הן: צפון – מועצות מבואות החרמון והגליל העליון מזרח – מועצה אזורית גולן דרום – מועצה אזורית עמק המעיינות מערב – יבנאל, מועצה אזורית גליל תחתון ומועצה אזורית עמק יזרעאל בתוך שטח המועצה נמצאות העיר טבריה והמועצה המקומית מגדל. לפי נתוני הלשכה המרכזית לסטטיסטיקה (הלמ"ס) נכון לסוף יולי 2024 (אומדן), מתגוררים במועצה אזורית עמק הירדן 14,860 תושבים (מקום 141 בדירוג רשויות מקומיות בישראל). האוכלוסייה גדלה בקצב גידול שנתי של ‎1.6%‏. אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 84.2%. השכר החודשי הממוצע של שכיר במשך שנת 2021 היה 10,894 ש"ח (ממוצע ארצי: 11,330 ש"ח). בדצמבר 2015 התפטר יוסי ורדי, ששימש ראש המועצה במשך 13 שנים, זאת בהתאם לסיכום עם פרקליטות המדינה בעקבות פרשת תשלומי שכר עודפים למספר עובדי המועצה שהתרחשה בשנת 2007. במקומו מונה באופן זמני עוזי קרן מעין-גב, עד לבחירות שהתקיימו בתחילת פברואר 2016. בסבב הראשון לא התקבל הרוב הנדרש, בסבב השני שהתקיים בסוף פברואר 2016 נבחר עידן גרינבאום. פרק זה לוקה בחסר. אנא תרמו לוויקיפדיה והשלימו אותו. אברהם האפט - ממייסדי דגניה ב', ראש ועד מתיישבי הגוש הראשון (1939-1949) וראש המועצה הממונה הראשון (1949) וראש המועצה הנבחר הראשון 1950–1957 מנחם רולל ממסדה (1976-1957) יונה רוזן (רוזנפלד) ממעגן (1984-1976) זאב שור מעין גב (2002-1984) יוסי ורדי מדגניה א' (2015-2002) עוזי קרן מעין גב - ממלא מקום זמני בין התפטרות יוסי ורדי לבחירת עידן גרינבאום עידן גרינבאום מאשדות יעקב מאוחד (2016 ואילך) עמק הירדן מדיה וקבצים בנושא מועצה אזורית עמק הירדן בוויקישיתוף אתר האינטרנט הרשמי של מועצה אזורית עמק הירדן מועצה אזורית עמק הירדן, ברשת החברתית פייסבוק פרופיל מועצה אזורית עמק הירדן נכון לשנת 2020 באתר הלמ"ס עמק הירדן, במרכז המידע לנגב ולגליל של תנועת אור עמק הירדן (ישראל : מועצה אזורית), דף שער בספרייה הלאומית לטבלת הדירוג המלא. אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. מאזן מפוני מלחמת חרבות ברזל: מספר מפונים שנקלטו במועצה האזורית פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף יולי 2024 (אומדן). הנתונים לפי טבלת רשויות מקומיות של למ"ס עבור סוף 2022 הנתונים לפי טבלת מדד חברתי כלכלי של למ"ס נכון לשנת 2021 ישראל מושקוביץ, טרנד החלפת שמות יישובים: עוד מועצה מבקשת לשנות תדמית, באתר ynet, 30 ביולי 2021 פרופיל מועצה אזורית עמק הירדן באתר הלמ"ס קרני עם-עד, עמק הירדן: יוסי ורדי התפטר מראשות המועצה, באתר mynet‏ קיבוץ, 16 בדצמבר 2015 נעה שפיגל, עידן גרינבאום נבחר לראש המועצה האזורית עמק הירדן, באתר הארץ, 23 בפברואר 2016
ייעוץ משפטי

ייעוץ משפטי הוא ייעוץ להתנהלות נכונה ביחס ללשון החוק היבש והפסיקה העדכנית במדינה נתונה. במדינות מסוימות, היחידים שזכאים להעניק ייעוץ משפטי באופן פורמלי (כלומר על פי חוק ובאופן מכוון) הם עורכי דין שהורשו לעסוק בעריכת דין במדינה הנתונה. במדינות אחרות, דוגמת הולנד, גם משפטנים בעלי הסמכה ייעוצית מתאימה ראויים להעניק אותו בתחום המשפטי הספציפי בו קיבלו הסמכה ייעוצית. כל הרשאי לתת ייעוץ משפטי פורמלי נקרא יועץ משפטי. ייעוץ הנחשב לייעוץ משפטי ניתן לעיתים דה פקטו גם על ידי אנשים שאינם עורכי דין או משפטנים המוסמכים לכך, כגון מאכרים למיניהם או אף כעצה התנהלותית בין בני משפחה וחברים אשר כביכול נופלת בקטגוריה של "ייעוץ משפטי". ייתכנו ספקות בשאלה האם החוק היבש אוסר על אדם לתת עצה התנהלותית לא פורמלית לקרוביו אם זו נופלת בקטגוריה של "ייעוץ משפטי" (הדבר תלוי בחוק היבש באותה מדינה) אך וודאי שבכלל מדינות העולם אסור לתת אותו באופן פורמלי (כלומר על פי חוק ובאופן מכוון) למי שלא הוסמך כראוי בידי מערכת המשפט של אותה המדינה כיועץ משפטי. ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
ג'וזף אוקוין

ג'וזף "ג'ואי" פיטר אוקוין (באנגלית: Joseph "Joey" Peter Aucoin) הוא קצין בדימוס בדרגת תת-אדמירל בצי ארצות הברית, בתפקידו האחרון שירת כמפקד הצי השביעי. אוקוין סיים ב-1980 תואר ראשון בהנדסת אלקטרוניקה מאוניברסיטת המדינה של קרוליינה הצפונית בה למד במסגרת תוכנית הכשרת קצונת המילואים של צי ארצות הברית. התגייס לצי, עבר קורס טיס, הוכשר כמפעיל מערכות (RIO)‏ במטוסי F-14 טומקט ועבר הכשרה לטיסה קרבית ב"טופ גאן". שירת בטייסת הקרב 33 על סיפון נושאת המטוסים "אמריקה (CV-66)", שירת כמדריך טיסה בטייסת ההדרכה 101, שירת בטייסת הקרב 84 על סיפון נושאת המטוסים "נימיץ (CVN-68)" ובטייסת 41 על סיפון נושאת המטוסים "תאודור רוזוולט (CVN-71)". שימש קצין מבצעים של כנף 8 בנושאת המטוסים "תיאודור רוזוולט (CVN-71)". כאיש צוות אוויר השתתף במלחמת המפרץ. פיקד על טייסת 41 על סיפון נושאות המטוסים רוזוולט ו"ג'ון פ. קנדי (CV-67)". כמפקד הטייסת הוביל אותה במהלך "מבצע כוח מאוחד" לתקיפת כוחות הרפובליקה הפדרלית של יוגוסלביה במהלך מלחמת קוסובו. על פועלו ואומץ לבו עוטר בכוכב הכסף. במלחמת עיראק לחם כסגן מפקד כנף. במאי 2003 מונה למפקד כנף 5 הקדמית שנשלחה ליפן על סיפון נושאת המטוסים "קיטי הוק (CV 63)". בספטמבר 2009 מונה למפקד קבוצת התקיפה השלישית בראשות נושאת המטוסים "ג'ון סטניס (CVN-74)" ושירת בתפקיד עד מאי 2011. תפקידי המטה שלו ביבשה כללו בין השאר שירות כקצין תכנון ותקציב במטות המשולבים, ראש ענף תכנון ופיתוח, ראש ענף כלי טיס בלתי מאוישים, וסגן ראש ענף לוחמה אווירית. במאי 2013 מונה לסגן לענייני מערכות לוחמה במטה ראש המבצעים הימיים. בספטמבר 2015 מונה למפקד הצי השביעי של ארצות הברית. בעקבות שורה של תאונות מבצעיות בצי, בהם התנגשות המשחתת פיצג'רלד באוניית מכולות בה נהרגו 7 מלחים והתנגשות המשחתת ג'ון ס. מקיין במכלית נפט, תקרית בה נהרגו 10 מלחים, הודח אוקוין ב-23 באוגוסט 2017 מתפקידו, חודש לפני מועד פרישתו המתוכנן. במהלך שירותו צבר למעלה מ-4,700 שעות טיסה ו-1,300 נחיתות על נושאות מטוסים. אוקוין בעל תואר שני במינהל ציבורי מאוניברסיטת הרווארד ובעל תואר שני בלימודי ביטחון לאומי ואסטרטגיה צבאית ממכללת המלחמה של הצי. הוא נשוי ואב לשניים. Robert K. Wilcox, ‏"Black Aces High: The Story of a Modern Fighter Squadron at War", הוצאת St. Martin's Press, ‏2004 מדיה וקבצים בנושא ג'וזף אוקוין בוויקישיתוף ביוגרפיה באתר צי ארצות הברית N. Korea is biggest concern for U.S. Navy’s top commander in Asia, ‏USA Today,‏ 8 בינואר 2016 Carrier Air Wing 5 Conducts Airborne Change of Command At Sea, אתר צי ארצות הברית, 12 במאי 2003 7th Fleet Commander Relieved Due to Loss of Confidence, אתר צי ארצות הברית, 23 באוגוסט 2017 UPDATED: U.S. 7th Fleet Head Vice Adm. Joseph Aucoin Removed from Command Early Following McCain Collision, ‏usni.org, ‏22 באוגוסט 2017
פט פרדי'ז דרופ

פט פרדי'ז דרופ (באנגלית: Fat Freddy's Drop) היא להקה מניו זילנד. סגנון המוזיקלי של הלהקה הוא שילוב של רגאיי, דאב, ג'אז, רית'ם אנד בלוז וטכנו. הלהקה נוצרה בסוף שנות ה-90 על ידי מספר מוזיקאים מלהקות שונות מוולינגטון, ניו זילנד. חברי הלהקה המשיכו להופיע בהרכבים המקוריים עד שפט פרדי'ז דרופ הפכה למרכז הפעילות שלהם. בלהקה 7 חברים: דאלאס טמיירה (Dallas Tamaira) - שירה, גיטרה, 1999 ואילך. קריס פאימו (Chris Faiumu) - כלי הקשה, הפקה, 1999 ואילך. טובי ליינג (Toby Laing) - חצוצרה, 1999 ואילך. טהימנה קר (Tehimana Kerr) - גיטרה, 2000 ואילך. אייאן גורדון (Iain Gordon) - קלידים, 2000 ואילך. ג'ו לינדסי (Joe Lindsay) - טרומבון, טובה, מפוחית, 2000 ואילך. סקוט טוורס (Scott Towers) - סקסופון, 2007 ואילך. מרק ויליאמס (Mark Williams) "MC Slave" - מכונה "פרדי ה-8" - ראפ חברי הלהקה בעבר: וורן מקסוול (Warren Maxwell) - סקסופון, 2000-2007. טום בילקי (Tom Bilke) - גיטרות, 1999-2000. בקסטר פרי (Baxter Perry) - בס, 2002-2003. פט פרדי'ז דרופ הוציאו 4 אלבומי אולפן ו-4 אלבומי הופעה חיה. 2001 "Live at the Matterhorn" 2005 "Based on a True Story" 2009 "Dr Boondigga and the Big BW" 2010 "Live at Roundhouse" 2013 "Blackbird" 2015 "Bays" 2019 "Special Edition Part 1" 2020 "Lock-In" מדיה וקבצים בנושא פט פרדי'ז דרופ בוויקישיתוף אתר האינטרנט הרשמי של פט פרדי'ז דרופ פט פרדי'ז דרופ, ברשת החברתית פייסבוק פט פרדי'ז דרופ, ברשת החברתית אקס (טוויטר) פט פרדי'ז דרופ, באתר סאונדקלאוד (באנגלית) פט פרדי'ז דרופ, באתר Last.fm (באנגלית) פט פרדי'ז דרופ, באתר AllMusic (באנגלית) פט פרדי'ז דרופ, באתר MusicBrainz (באנגלית) פט פרדי'ז דרופ, באתר דיזר פט פרדי'ז דרופ, באתר Discogs (באנגלית) פט פרדי'ז דרופ, באתר Songkick (באנגלית) פט פרדי'ז דרופ, באתר Genius פט פרדי'ז דרופ, באתר בנדקמפ פט פרדי'ז דרופ, באתר בילבורד (באנגלית)
פיג'ו P4

פיג'ו P4 (צרפתית: Peugeot P4) הוא רכב שטח קל 4x4, אשר יוצר על ידי חברת פיג'ו הצרפתית בין השנים 1981–1988. הדגם נבנה ברישיון חברת מרצדס על בסיס דגם "Mercedes-Benz G-Class". המנוע נלקח מ-פיג'ו 504 ותיבת ההילוכים מ-פיג'ו 604. הדגם מופעל על ידי נהג אחד, וניתן לצרף 4 אנשי צוות או לחלופין 750 ק"ג של מטען. ה-P4 שירת את צבא צרפת, ממנו היו בשנת 1981 בשירות כ-15,000 כלי רכב. גרסה אזרחית לא הצליחה מפאת המחיר הגבוה ויחס כח/משקל לקוי. קיבולת מכל הדלק היא כ-75 ליטר + ג'ריקן רזרבי של 20 ליטר אשר איפשר טווח של 650–800 ק"מ. הדגם מתמודד בהצלחה עם מדרונות בשיפוע של 70%, ותעלות ומכשולים אנכיים של 0.50-0.60 מטר. P4D - גרסת מנוע דיזל P4P - גרסה משוריינת (נבנו 80 יחידות) P4 SAS - גרסה אשר נבנתה לכוחות המיוחדים. (הדגם כלל: מקלע MIT50 (קליבר 12.7 מ"מ), מקלע מסוג ANF1 (קליבר 7.62 מ"מ), ציוד לצליחת נהרות) PRV V6 P4 - גרסת 6 צילינדרים, יוצרו כ-20 יחידות בסיס גלגלים קצר - 2,400 מ"מ בסיס גלגלים ארוך - 3,120 מ"מ VP4A11 (מנוע 1,971 סמ"ק) VP4A50 (מנוע 2,498 סמ"ק) פיג'ו P4 - מבט לתא הנהג פיג'ו P4 - מבט לתא הנהג פיג'ו P4 פיג'ו P4 פיג'ו P4 פיג'ו פיג'ו 504 פיג'ו 604 הוצ'קיס M201 מדיה וקבצים בנושא פיג'ו P4 בוויקישיתוף
מארי, מלכת דנמרק

מארי, מלכת דנמרק, .R.E (בדנית: Mary Elizabeth, Dronning af Danmark; נולדה ב-5 בפברואר 1972) היא מלכת דנמרק מתוקף נישואיה לפרדריק העשירי, מלך דנמרק. מארי אליזבת דונלדסון נולדה בהובארט שבאוסטרליה לזוג הורים שהיגרו מסקוטלנד ועבדו באוניברסיטת טסמניה. אמה הנרייטה קלארק הורן הייתה חברת מנהלה ואביה ג'ון דאלגליש דונלדסון פרופסור למתמטיקה. היא הצעירה מבין ארבעה ילדים (שלוש בנות ובן). בילדותה למדה לנגן על מספר כלי נגינה והייתה מעורבת בפעילות ספורטיבית. ב-1990 היא החלה ללמוד באוניברסיטת טסמניה, לאחר שסיימה את התואר עבדה במספר סוכנויות פרסום ועברה להתגורר במלבורן. ב-1998 עבדה תקופה כמנהלת חשבונות באדינבורו וב-2002 לימדה אנגלית בבית ספר למנהל עסקים בפריז. במהלך אולימפיאדת הקיץ של שנת 2000 נפגשה מארי עם פרדריק בפאב בסידני, והשניים החלו לצאת ביחד. ההתחייבות הרשמית שלהם ב-2003 ונישואיהם בשנה שלאחר מכן היו נושא לתשומת לב רבה מצד התקשורת האוסטרלית והאירופית, שהציגה את הנישואים כ"רומנטיקה" מודרנית בין נסיך לבין פשוטת עם. הוא לא זוהה על ידי חבריה כנסיך הכתר של דנמרק עד לפגישתם. השניים ניהלו מערכת יחסים ארוכת טווח בטלפון, באימייל ובהתכתבות. פרדריק ערך מספר ביקורים דיסקרטיים לאוסטרליה. ב-15 בנובמבר 2001 חשף השבועון הדני "בילד בלדט" את מארי כחברתו של פרדריק. אז בדצמבר 2001 עברה מארי מאוסטרליה לדנמרק, בזמן שעבדה כמורה לאנגלית בפריז. ב-14 במאי 2004 התחתנו השניים בקתדרלת קופנהגן, ולאחר מכן חגגו את ירח הדבש באפריקה. בתחילה התגוררו בני הזוג בארמון פרדנסבורג, ולאחר מכן עברו להתגורר בארמון אמליינבורג, ובמהלך השנים נולדו להם 4 ילדים. מארי ממלאה תפקידים ייצוגיים שונים כחברת בית המלוכה הדני, ובנוסף היא פעילה למען זכויות הלהט"ב בדנמרק. כמו כן נחשבת מארי לאחת הנשים האופנתיות ביותר בעולם, והיא משמשת כפטרונית האופנה בדנמרק. ב-14 במאי 2004 התחתנה מארי עם המלך פרדריק העשירי, ונולדו להם 4 ילדים: כריסטיאן, נסיך הכתר של דנמרק (נולד ב-2005) איזבלה, נסיכת דנמרק (נולדה ב-2007) וינסנט, נסיך דנמרק (נולד ב-2011) יוספינה, נסיכת דנמרק (נולדה ב-2011) מדיה וקבצים בנושא מארי, מלכת דנמרק בוויקישיתוף אתר האינטרנט הרשמי של מארי, מלכת דנמרק (בדנית) אתר האינטרנט הרשמי של מארי, מלכת דנמרק (באנגלית) מארי, מלכת דנמרק, במסד הנתונים הקולנועיים IMDb (באנגלית) Princess Mary
משפחת קיין

משפחת קיין (באנגלית: Kane Family) היא משפחה בדיונית מסדרת הספרים של הסופר ריק ריירדן הקרויה על שמה - "משפחת קיין והאלים המצריים". קרטר קיין הוא בנם הבכור בן הארבע עשרה של ג'וליוס ורובי קיין ואחיה הגדול של סיידי קיין. נער בן 14 וחרטום צעיר. משמש כגוף המארח של הורוס לכל אורך הספר הראשון, ובסוף הספר השלישי. מתמחה בקסמי קרב ונלחם בעזרת חרב מעוקלת בשם ח'ופש. קרטר מאוהב בכל ליבו בחרטומה זיה ראשיד, אך בסוף הספר הראשון התברר שהתאהב בשבתי שנוצר בצלמה. עם זאת, בספר השני הוא יוצא למצוא את זיה האמיתית אך מתאכזב לגלות שזכרונות השבתי שהועברו אליה, חסרי משמעות בשבילה. למרות זאת, בספר השלישי היא מתאהבת בו מחדש. יודע כמעט הכל על מצרים העתיקה. אביהם של קרטר וסיידי. ארכאולוג. משמש כגוף מארח לאוסיריס. רובי פאוסט היא אשתו של ג'וליוס ואימם המנוחה של קרטר וסיידי. נהרגה כשכלאה את אפופיס באובליסק מחט קלאופטרה. במהלך הספרים היא נשארת לצידו של ג'וליוס קיין (אוסיריס) וחיה איתו. בספר השלישי היא מספרת לסיידי שהן יכולות לתקשר אחת עם השנייה בעזרת קמע תית. נערה בת 12 ובת חרטומים מתחילה. אחותו הקטנה של קרטר והגוף המארח של איזיס לכל אורך הספר הראשון, ובסוף הספר השלישי. סיידי היא נערה מרדנית שאוהבת לשבור חוקים. בספר הראשון היא מתאהבת באנוביס. עם זאת, בספר השני היא נקרעת בינו לבין וולט סטון. הבעיה היא שאנוביס הוא אל המוות, וולט גוסס. אולם, בסוף הספר השלישי הבעיה נפתרת: רגע לפני מותו, וולט הופך לגוף מארח של אנוביס, וכך הבעיה נפתרת. סיידי חייה מאז גיל שש אצל סבא וסבתא שלה בלונדון. פעמיים בשנה הייתה נפגשת עם אביה ועם קרטר. אחיו של ג'וליוס. חרטום מלומד והאפוטרופוס של קרטר וסיידי. הגוף המארח של סת לכל אורך הספר הראשון, ובסוף הספר השלישי בקרב בבית החיים נגד המורדים ונגד אפופיס אחר-כך הוא שוב משמש כגוף מארח ומתעל את כוחו עם סת. בסוף ספר השני הופך ללקטור הראשי של הנום הראשון. ידוע באהבתו לחליפות מחויטות ולג'אז.
ג'ן טיי

ג'ן טיי (באנגלית: Jan E. Tighe) היא קצינה בדימוס בדרגת תת-אדמירל בצי ארצות הברית. בתפקידה האחרון שירתה כקצינת המודיעין של הצי וסגנית לתחום לוחמת המידע של ראש המבצעים הימיים. טיי נולדה בבאולינג גרין שבקנטקי וגדלה בפלנטיישן שבפלורידה. ב-1984 סיימה לימודים באקדמיה הימית של ארצות הברית והתגייסה לצי ארצות הברית. למדה רוסית במכון לשפות של מחלקת ההגנה ושירתה כקריפטולוגית. מילאה תפקידים בבסיסי הצי בפלורידה, וירג'יניה ויפן. במהלך מלחמת המפרץ שירתה בטייסת הסיור הראשונה של הצי בתפקידי מודיעין אותות כאשת צוות אוויר במטוסי לוקהיד EP-3E. שירתה במטה כוחות צי האוקיינוס השקט של ארצות הברית, בקבוצת ביטחון המידע של הצי ובפיקוד לוחמת הרשת של הצי. שימשה עוזרת למפקד פיקוד הסייבר של ארצות הברית, הגנרל קית' אלכסנדר. טיי שירתה כסגנית מפקד פיקוד הסייבר של הצי וסגנית קצינת אג"ם בפיקוד הסייבר של ארצות הברית. עמדה בראש מפקדת הסוכנות לביטחון לאומי (NSA) ושירות הביטחון המרכזי (CSS) בהוואי. באפריל 2014 קודמה לדרגת תת-אדמירל ומונתה למפקדת פיקוד הסייבר של הצי/הצי העשירי של ארצות הברית. היא הייתה בכך האישה הראשונה שמונתה למפקדת צי ממוספר בצי ארצות הברית. ביולי 2016 מונתה לקצינת המודיעין של הצי וסגנית ראש המבצעים הימיים ללוחמת מידע. באוגוסט 2018 פרשה מהשירות הצבאי. במהלך שירותה עוטרה בין השאר במדליית השירות המצוין של הצי, במדליית השירות העילאי של מחלקת ההגנה, בלגיון ההצטיינות ובמדליית האוויר. לאחר פרישתה מונתה לדירקטורית בחברת גולדמן זקס, בחברת הביטוח פרוגרסיב ובחברת IronNet. היא מכהנת בחבר הנאמנים של MITRE(אנ') ומשמשת יועצת בחברת Paladin Capital Group. טיי בעלת תואר שני במתמטיקה שימושית ודוקטורט בהנדסת אלקטרוניקה מבית הספר של הצי ללימודים מתקדמים. היא נשואה לדייוויד ואם לבן ובת. מדיה וקבצים בנושא ג'ן טיי בוויקישיתוף ביוגרפיה באתר צי ארצות הברית Tighe becomes first woman to command a numbered U.S. Navy fleet, אתר CNN, ‏3 באפריל 2014 US Fleet Cyber Command/10th Fleet Holds Change of Command, אתר צי ארצות הברית, 15 ביולי 2016 Female vice admiral makes mark in U.S. Navy, סאן סנטינל, 9 במאי 2014
ארמנד מויאל

ארמנד מויאל (בצרפתית: Armand Mouyal; ‏13 באוקטובר 1925 – 15 ביולי 1988) היה סייף צרפתי-יהודי. זכה במדליות ארד אולימפית (מלבורן 1956) בדקר קבוצתי ואלוף העולם (גדנסק 1957) בדקר אישי, בעל 8 מדליות עולמיות מהן 2 זהב. מויאל נולד וגדל באוראן, אלג'יריה. הוא היה קצין משטרה צרפתי. החל להתאמן בסיף בתחילת שנות ה-50 וזכה באליפות צרפת בדקר אישי בשנים 1952, 1953, 1954, 1957 ו-1959. באולימפיאדת הלסינקי (1952) השתתף מויאל בתחרות בדקר אישי בסיבוב הראשון שבו ניצח 3 קרבות והפסיד ב-4 קרבות ולא עלה לסיבוב השני ובתחרות הקבוצתית הוא עלה לשלב רבע הגמר וסיים במקום שמיני. בשנת 1955 דורג מויאל במקום חמישי בעולם. באולימפיאדת מלבורן (1956) זכה מויאל במדליית ארד בתחרות הקבוצתית בדקר והגיע לשלב חצי הגמר בדקר אישי וסיים במקום עשירי. באותה שנה דורג במקום שמיני בעולם. באליפות העולם שנערכה בפריז בשנת 1957 זכה מויאל במדליית זהב בתחרות בדקר אישי. באולימפיאדת רומא (1960) סיים מויאל במקום שביעי בתחרות האישית בדקר. במדליית הכסף זכה היהודי אלן ג'יי מבריטניה ובמקום שישי סיים היהודי בן ארצו איב דרייפוס. נוסף לכך, הוא סיים במקום תשיעי בתחרות הקבוצתית בדקר. ב-1988 הונצח מויאל ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן. ארמנד מויאל, באתר olympedia.org ארמנד מויאל, באתר Sports 123 (באנגלית) ארמנד מויאל, באתר Jews in Sports (באנגלית) ארמנד מויאל, באתר International Jewish Sports Hall of Fame (באנגלית)
ג'מבו

ג'מבו (Jambo, וממנה נגזרה המילה האנגלית Jumbo) היא מילה בסוואהילי המשמשת לברכת שלום. האם התכוונתם ל... ג'מבו (פיל) – פיל אפריקני מפורסם שחי בגן החיות של לונדון במאה ה-19 ג'אמבו מיוזיקל – מופע מוזיקלי רב-משתתפים שהועלה בשנת 1971 על ידי המפיק אברהם דשא (פשנל) JUMBO – חברת קמעונאות יוונית של צעצועים, פריטי תינוקות, פריטים עונתיים, פריטי קישוט ופריטים בחנויות ספרים "ג'מבו" - כינוי למטוס בואינג 747, ובאופן כללי למטוסים רחבי גוף ממלכת ג'מבו – מתחם מסעדות ימי צף שפעל בנמל אברדין בדרומה של הונג קונג דיונון הומבולדט (נקרא גם "דיונון ג'מבו") - מין בסדרת דיונוני הרחף מרת ג'מבו - אמו של דמבו הפיל המעופף ג'מבו סטוק – רשת שיווק
ביד חזקה ובזרוע נטויה

בְּיָד חֲזָקָה וּבִזְרוֹעַ נְטוּיָה הוא מושג ביהדות, המוזכר בתנ"ך במספר מקומות. המושג מייצג את שימושו של האלוהים בכוחו למען העם היהודי. בספר שמות, פרק ו' (פרשת וארא), לאחר תלונתם של עם ישראל על כך שפרעה מכביד את ידו עליהם, לאחר כל פנייה של משה אליו, למשל, הכנת לבנים מבלי שניתן להם תבן, אלוהים אומר למשה כי פרעה עצמו יוציא את עם ישראל ממצרים, ואלוהים יוציא אותם "ביד חזקה ובזרוע נטויה". בספר דברים, פרק ד', פסוק ל"ד, מופיע המושג כחלק מפנגרמה, משפט הכולל את כל האותיות באלפבית, אחת מהשתיים המופיעות בתורה: "או הנסה אלהים, לבוא לקחת לו גוי מקרב גוי, במסת באתת ובמופתים ובמלחמה וביד חזקה ובזרוע נטויה, ובמוראים גדלים: ככל אשר-עשה לכם ה' אלהיכם, במצרים - לעיניך" . בעשרת הדיברות מופיע המושג כהצדקה לדיבר הרביעי על שמירת השבת: ”וְזָכַרְתָּ כִּי עֶבֶד הָיִיתָ בְּאֶרֶץ מִצְרַיִם וַיֹּצִאֲךָ ה' אֱלֹהֶיךָ מִשָּׁם בְּיָד חֲזָקָה וּבִזְרֹעַ נְטוּיָה עַל כֵּן צִוְּךָ ה' אֱלֹהֶיךָ לַעֲשׂוֹת אֶת יוֹם הַשַּׁבָּת.” (ספר דברים, פרק ה', פסוק י"ד) המושג חוזר גם בספר דברים, פרק כ"ו, פסוק ח', בעת הציווי על מעשר הפירות הראשונים (ביכורים): "וַיּוֹצִאֵנוּ ה' מִמִּצְרַיִם בְּיָד חֲזָקָה וּבִזְרֹעַ נְטוּיָה וּבְמֹרָא גָּדֹל וּבְאֹתוֹת וּבְמֹפְתִים". המושג מצוטט גם בהגדה של פסח: בדיון על המשפט: "וַיּוצִאֵנוּ ה' מִמִצְרַים בְּיָד חֲזָקָה, וּבִזְרעַ נְטוּיָה, וּבְמרָא גָּדל, וּבְאתות וּבְמפְתִים" בעת הצגת עשר מכות מצרים באמירת הלל הגדול אלוהים יראה את כוחו הרב גם לבני ישראל וגם לאומות הגויים, כדי להראות להם את מסירותו לעמו. לשם כך הקשה אלוהים את לב פרעה. מדיה וקבצים בנושא ביד חזקה ובזרוע נטויה בוויקישיתוף הרב זלמן ברוך מלמד, ביד חזקה ובזרוע נטויה-האם זה חשוב שזה היה ביד חזקה?, באתר ערוץ 7, 27 במרץ 2007 זלמן ברוך מלמד, עֲבָדִים הָיִינוּ לְפַרְעֹה בְּמִצְרָיִם, באתר "ישיבה" זרוע נטויה, באתר אספקלריה
פיג'ו 309

פיג'ו 309 היא מכונית משפחתית אשר יוצרה על ידי חברת פיג'ו הצרפתית בין השנים 1985–1993 סך הכול יוצרו 1,169,177 יחידות. הדגם יוצר גם ב- הודו בין השנים 1994-1997, בספרד ובבריטניה. מקדם הגרר של ה"פיג'ו 309" הוא 0.33. 3 דלתות הצ'בק, 4 מקומות 5 דלתות הצ'בק, 5 מקומות פיג'ו 309 - בסיסי פיג'ו 309 XE פיג'ו 309 GE פיג'ו 309 GL פיג'ו 309 GL Profil פיג'ו 309 GR פיג'ו 309 SRD פיג'ו 309 XS פיג'ו 309 SR פיג'ו 309 GTI פיג'ו 309 GT פיג'ו 309 GTX פיג'ו 309 SX פיג'ו 309 XA (ואן) פיג'ו 309 SR Injection פיג'ו 309 GLD פיג'ו 309 GRD פיג'ו 309 XRD פיג'ו 309 XLD פיג'ו 309, 5 דלתות הצ'בק, שנת 1988 פיג'ו 309 דגם XE, שנת 1989 פיג'ו 309 דגם GR, שנת 1990 פיג'ו 309, שנת 1986 פיג'ו 309 - 3 דלתות הצ'בק פיג'ו 309, 5 דלתות הצ'בק פיג'ו 309, דגם XS, גרסת 3 דלתות הצ'בק פיג'ו 309, 3 דלתות - מבט לתוך הרכב פיג'ו 309, 5 דלתות הצ'בק, דגם SX פיג'ו 309 דגם GTX, שנת 1989 פיג'ו פיג'ו 305 פיג'ו 306 מדיה וקבצים בנושא פיג'ו 309 בוויקישיתוף "פיג'ו 309" - מפרט automobile-catalog.com/model/peugeot/309
גרייס זבריצקי

גרייס זבריצקי (באנגלית: Grace Zabriskie; נולדה ב-17 במאי 1941) היא שחקנית אמריקאית, המוכרת בעיקר בשל תפקידה בתור שרה פאלמר בסדרה "טווין פיקס" (1991-1990) ובסרט ההמשך "טווין פיקס: אש הולכת איתי" (1992). זבריצקי נולדה בניו אורלינס, לואיזיאנה למשפחה ממוצא פולני והולנדי. ב-1979 היא התפרסמה ששיחקה בסרט "נורמה ריי" של הבמאי מרטין ריט, וב-1981 שיחקה במיני סדרה המבוססת על הרומן קדמת עדן. בשנת 1982 היא שיחקה את אמה של דברה ווינגר בסרט הדרמה הצבאי "קצין וג'נטלמן". באותה שנה שיחקה בסרט הטלוויזיה "שירת התליין", אשר מבוסס על ספרו של נורמן מיילר. גילמה את שרה פאלמר, אמא של לורה בסדרה "טווין פיקס" ואת אמה של סוזן, חברתו של ג'ורג' בסיטקום המצליח "סיינפלד". בין הסרטים שהיא שיחקה בהן: שחיתות בגדול, דראגסטור קאובוי, איידהו שלי, בסרט האימה "משחק ילדים 2" (כעובדת סוציאלית שמעבירה את הילד אנדי למשפחת אומנה, ובהמשך אותו סרט נרצחת על ידי הבובה צ'אקי). סרט אימה נוסף ששיחקה בו הוא הטינה (כאישה במצב סיעודי שנופלת קורבן לאחת הרוחות בבית הרדוף בו היא מתגוררת). היא גילמה גם אלכוהוליסטית בפרק בסדרה מלך השכונה והופיעה בין היתר בפרק של הסדרה "מכושפות". בשנת 1996 שיחקה לצד ג'ודית לייט בסרט הטלוויזיה "רצח ליד הדלת שלי". בשנת 1997 שיחקה בסרט הטלוויזיה "הילד של השטן", סרט אימה לצידה של מאיה רודולף, ושיחקה בקומדיה "נוצץ" לצד אוקטביה ספנסר. בשנת 2006 שיחקה בסרטו של דייוויד לינץ' "אינלנד אמפייר", ובשנת 2007 שיחקה גרייס בקומדיה הרומנטית "רישיון לחתונה" לצד רובין ויליאמס ומנדי מור. בנוסף, שיחקה בסרט "חסרי זהירות". בשנת 2009 שיחקה בסרטו של ורנר הרצוג, "בני, בני, מה עשית?" לצד מייקל שאנון. בשנת 2013 שיחקה בקומדיה "טעות בשוטר" הפקה אמריקאית-צרפתית לצד ברנדון בימר. בשנת 2017 שיחקה לצידם של דרו ברימור וטימותי אוליפנט בקומדיית האימה "דיאטת סנטה קלריטה" של רשת נטפליקס. בשנות העשרים המוקדמות שלה, זבריצקי הייתה נשואה לרוב, איתו היו לה שתי בנות; הלן, גם היא הפכה לשחקנית אשר מתה ב-1993 מלימפומת הודג'קין ומריון ליין, שהייתה ציירת; היא מתה ב-2019 ממחלת הסרטן בגיל 56. אתר האינטרנט הרשמי של גרייס זבריצקי גרייס זבריצקי, במסד הנתונים הקולנועיים IMDb (באנגלית) גרייס זבריצקי, באתר AllMovie (באנגלית) גרייס זבריצקי, במסד הנתונים הקולנועיים KinoPoisk (ברוסית)